RESUM

L’enfoc metodològic per a l’ensenyança d’idiomes Content and Language Integrated Learning (CLIL), prové de l’esforç compartit per crear una Comunitat Europea plurilingüe, igualitària i integrada. Aquest estudi planteja apropar-se al context educatiu de la Comunitat Valenciana a l’Educació Secundària des de diferents aspectes: la seua implementació, els resultats obtinguts en grups de control i experimentals, l’opinió d’alumnes i professors darrere l’experiència de alguns anys acadèmics per, desprès del seu anàlisi, confluir en una resposta pilot per a que dita comunitat millore la situaciò actual i tinga en compte les seues necessitats acords al nostre segle.

Després d’investigar els distints models europeus de Content and Language Integrated Learning i els resultats obtinguts de les enquestes del professorat i de l´ alumnat, presentem una proposta per a la implementació efectiva d’aquest enfoc que s’adapta a la nostra realitat, conscients del canvi significatiu que suposa respecte al actual sistema educatiu. Els seus components essencials són:

* Introducció gradual als distints cursos d’Educació Primària i Secundària
* Continuïtat d’aquest projecte que garantixca la seua efectivitat. Si s’han escollit unes asignatures determinades a l’Educació Primària sería desitjable, encara que no imprescindible, continuar-les mitjançant la L2 a l’Educació Secundària.
* La implicació total i la disponibilitat del centre educatiu i del equip docent.
* Les matèries no lingüístiques s’impartixen proporcionalment en els tres idiomes: anglés, valencià i castellà.

Es tracta d’una proposta pilot que neix d’una profunda reflexió que significa grans canvis, requerix invertir en recursos, disponibilitat docent, creació de nous departaments i noves figures. No dubtem de la conveniència de que les autoritats educatives experimenten esta proposta per a verificar la seua idoneïtat.

Paraules clau: CLIL, Educació Secundària i proposta pilot